कलेसर नेशनल पार्क में 1913 में हो गया था विलुप्त; वन मंत्री ने शेयर की फोटो
हरियाणा के यमुनानगर में स्थित कलेसर नेशनल पार्क में बंगाल टाइगर दिखाई दिया है। सन 1913 के बाद सन 2023 में बंगाल टाइगर की झलक यहां दिखी है। 18 अप्रैल की रात करीब 11:45 बजे और 19 अप्रैल की देर रात 2: 46 बजे पर टाइगर जंगल में लगे फ्लैश एंड क्लिक कैमरे में कैद हुआ।
हरियाणा के यमुनानगर में स्थित कलेसर नेशनल पार्क में बंगाल टाइगर दिखाई दिया है। सन 1913 के बाद सन 2023 में बंगाल टाइगर की झलक यहां दिखी है। 18 अप्रैल की रात करीब 11:45 बजे और 19 अप्रैल की देर रात 2: 46 बजे पर टाइगर जंगल में लगे फ्लैश एंड क्लिक कैमरे में कैद हुआ। 110 साल बाद कलेसर नेशनल पार्क में विलुप्त बंगाल टाइगर दिखने पर खुशी जताई जा रही है तो वहीं आसपास आबादी क्षेत्र में भय का माहौल भी बना हुआ है।
हिमाचल और उत्तराखंड के कॉर्बेट नेशनल पार्क से सटा यमुनानगर जिले के कलेसर का नेशनल पार्क में बंगाल टाइगर देखे जाने की पुष्टि वन मंत्री कंवरपाल गुर्जर ने की है। उन्होंने अपने सोशल मीडिया अकाउंट पर इसकी फोटो शेयर की हैं। बताया गया है कि 110 साल बाद 18 अप्रैल और 19 अप्रैल की देर रात बंगाल टाइगर कलेसर नेशनल जंगल में चहल कदमी करते हुए दिखाई दिया। जंगल में कई जगह इसके पैरों के निशान भी मिले हैं।
इससे पहले कलेसर जंगल में 1913 में बंगाल टाइगर था। इसके बाद टाइगर यहां से विलुप्त हो गए थे।अब क्लिक एंड फ्लैश कैमरे में टाइगर कैद हुआ तो वन विभाग हरकत में आ गया। 2 फोटो सोशल मीडिया पर वायरल होने लगी। हालांकि इस दौरान लोग इस पर विश्वास नहीं करते दिखे और इसे कोरी अफवाह बताया। लेकिन अब इस फोटो को हरियाणा के वन मंत्री कंवरपाल गुर्जर ने खुद सोशल मीडिया हैंडल पर शेयर किया, तो लोगों को विश्वास हुआ।
वन मंत्री कंवरपाल ने ने खुशी जताते हुए कहा कि जिस तरह प्राकृतिक रूप से जंगली जानवरों का संरक्षण होना चाहिए, उसकी ये बखूबी तस्वीर कलेसर नेशनल पार्क से सामने आई है। उन्होंने कहा कि 100 साल बाद हरियाणा के इस नेशनल पार्क में बाघ दिखना बड़े ही गर्व की बात है।